ЗАЦВЯРДЖАЮ

Першы намеснік начальніка галоўнага ўпраўлення па адукацыі Магілёўскага аблвыканкама

\_\_\_\_\_\_\_\_\_\_\_\_\_ І.Г.Лашкевіч

«\_\_» сакавіка 2024 г.

ЗАДАННІ

для правядзення гарадскіх, раённых алімпіяд

па вучэбных прадметах “Беларуская мова” і “Беларуская літаратура”

Дата правядзення:27 сакавіка 2024 г.

Час выканання заданняў: 10.00 – 12.00

**VІІ клас**

**Заданне 1. Адкажыце на пытанні.**

*Максімальная колькасць балаў – 5 (1 бал – за кожны правільны адказ).*

1. Летам у нашай краіне адзначаецца надзвычай важнае свята. Яно сімвалізуе еднасць народа і дзяржавы, нашу самабытнасць. Адзначаецца яно ў дзень вызвалення Мінска ад гітлераўскіх захопнікаў. Як называецца гэтае свята і калі адзначаецца?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Беларусы, пераадольваючы шматлікія цяжкасці, не толькі захавалі і з годнасцю пранеслі праз стагоддзі сваю самабытную культуру, але і замацавалі за беларускім народам адметныя рысы характару. Запішыце адну рысу характару, якая характарызуе беларускі народ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. Узгадайце пісьменнікаў-юбіляраў 2023/2024 навучальнага года, пра якіх вам расказвалі на ўроках, факультатыўных занятках, пазакласных мерапрыемствах, чыталі самастойна. Запішыце аднаго з іх \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
3. Вызначце, што з пералічанага не з’яўляецца садавіной: *сліва, чарэшня, яблык, цыбуля* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
4. Якімі словамі заканчваецца прыпеў гімна Рэспублікі Беларусь? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Заданне 2. Вядома, што фразеалагізмы, як і словы, не ствараюцца кожны раз падчас размовы ці пісьма, а выкарыстоўваюцца ў гатовым выглядзе, як вобразныя сродкі выказвання думак і пачуццяў.**

**Са слоў-кампанентаў складзіце і запішыце пяць фразеалагізмаў (форму слоў пры неабходнасці можна змяняць):**  пуд, загнаць, з’есці, неба, зорка, вада, не, кол, не, даць, ход, солі, з, хапаць, разліць, задні.

*Максімальная колькасць балаў – 5.*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Заданне 3. Тэкст характарызуецца тэматычным адзінствам, звязнасцю, паслядоўнасцю, разгорнутасцю, сэнсавай цэласнасцю, завершанасцю.**

**Прачытайце тэкст, дайце яму загаловак, выкарыстаўшы сказ з тэксту, у якім адлюстравана тэма выказвання. Вызначце падтэмы тэксту. У якім сказе выражана асноўная думка? Вызначце, пры дапамозе якіх сродкаў аўтар захаваў прыкмету тэксту “Звязнасць”? Адказы на пытанні запішыце ў табліцу.**

*Максімальная колькасць балаў – 5.*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*У даўнія часы калыска як важны прадмет побыту не гуляла: калыхала дзяцей па чарзе, з году ў год. Калыска – дзіцячы ложак. Рабілі яе з дошак і драўляных рэечак. Плялі яшчэ з дубцоў лазы і ракіты, з хваёвых карэньчыкаў. Падвешвалі на чатырох почапках да столі ці да жэрдкі, якая адным канцом мацавалася да бэлькі. Лёгкі штуршок – і калыска плавала ў хаце, як чароўная лодка. Пад ветразем калыханкі плыла калыска ў  светлы сон, і дзіця спакойна, без плачу, засынала.*

*Рабілі калыскі і на ножках, падбітых паўкруглымі брускамі. Маці ставіла такую калыску каля свайго ложка і, калі  дзіця ўночы часам  прачыналася, ціха калыхала, не ўстаючы з пасцелі. Глядзела, каб на тварык не падала месячнае святло, бо ведала прыкмету: падсвеціць дзіця месяц – яно доўга не будзе спаць. Агульнапашыранай лічыцца забарона качаць пустую калыску – дзіця не будзе спаць па начах.*

|  |  |
| --- | --- |
| Падтэмы тэксту | 1. *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* 2. *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* |
| У якім сказе выражана асноўная думка? |  |
| Пры дапамозе якіх сродкаў аўтар захаваў прыкмету тэксту “Звязнасць”? |  |

**Заданне 4.** **Ад дзеясловаў утварыце формы 1, 2 асобы множнага ліку цяперашняга/будучага часу абвеснага ладу.**

*Максімальная колькасць балаў – 5.*

|  |  |  |
| --- | --- | --- |
| **Дзеяслоў** | **1 асоба множнага ліку цяперашняга/будучага часу абвеснага ладу** | **2 асоба множнага ліку цяперашняга/будучага часу абвеснага ладу** |
| запрэгчы |  |  |
| аднесці |  |  |
| стаяць |  |  |
| наліць |  |  |
| даваць |  |  |

**Заданне 5. Выпішыце ў табліцу словы/спалучэнні слоў, у якіх напісанне не супадае з вымаўленнем:** схільныя, нарэшце, Полаччына, французскі, за уніяй, без дзеяча, канечне, згінацца, Брэстчына, не цвіком, аўтограф, дажджлівы, падвязаць. **Запішыце выпісаныя словы/спалучэнні слоў у транскрыпцыі.**

*Максімальная колькасць балаў – 5.*

|  |  |
| --- | --- |
| **Слова/спалучэнне слоў, у якім напісанне не супадае з вымаўленнем** | **Транскрыпцыя слова** |
|  |  |
|  |  |
|  |  |
|  |  |
|  |  |

**Заданне 6. З выдзеленым словам, ужытым у прамым лексічным значэнні, запішыце ў правым слупку словазлучэнне, каб гэтае слова ўжывалася ў пераносным лексічным значэнні.**

*Максімальная колькасць балаў – 5.*

|  |  |
| --- | --- |
| **Прамое лексічнае значэнне** | **Пераноснае лексічнае значэнне** |
| ***Узор: кропля*** *расы* | *кропля цукру* |
| **іскры** агню |  |
| **жалезная** сякера |  |
| **бег** юнак |  |
| Чорнае **мора** |  |
| **глухі** чалавек |  |

**Заданне 7. Устанавіце адпаведнасць паміж ужытым у сказе выдзеленым інфінітывам і яго сінтаксічнай функцыяй. Адказ запішыце ў выглядзе спалучэнняў літар і лічбаў (напрыклад, А1Б2В3Г4Д5).**

*Максімальная колькасць балаў – 5 .*

|  |  |
| --- | --- |
| А: Прачытаць кнігу – **узбагаціцца** словам. | 1. Дзейнік |
| Б: Прапаную **паслухаць** вашы меркаванні. | 2. Выказнік |
| В: Маці папрасіла **не будзіць** яе так рана | 3. Дапаўненне |
| Г: Сусед падышоў **спытаць** дамашняе заданне. | 4. Азначэнне |
| Д: **Вучыцца** – добрая справа | 5. Акалічнасць |

Адказ А\_\_, Б\_\_, В\_\_, Г\_\_, Д\_\_.

**Заданне 8. Уявіце сябе пісьменнікамі. Складзіце невялікі тэкст па пачатку. Лічыце дадзены пачатак уступнай часткай. Дадайце 4-6 сказаў.**

*Максімальная колькасць балаў – 5.*

**Ноч у лесе**

Вось і ўзышоў над лесам месяц. Выразна выступілі зубчастыя верхавіны елак. Срэбнае ззянне ўпрыгожыла задумлівыя хвоі, глыбокія таямнічыя цені ахінулі лясную паляну. Дзесьці хруснула галінка, мякка ўпала паблізу хваёвая шышка…

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Заданне 9. Адзначце знакам “+” тыя выказванні, якія ўтрымліваюць правільную інфармацыю, а замест памылковых запішыце выпраўлены варыянт. У выказванні месца памылкі неабходна падкрэсліць.**

*Максімальная колькасць балаў – 5.*

|  |  |
| --- | --- |
| **Выказванне** | **Правільна/Памылкова**  **Выпраўлены варыянт** |
| *Я плюс Я – сям’я.*  *Сям’я плюс сям’я – род.*  *Род плюс род – народ.*  *Народ плюс народ – людзі Зямлі...*  Гэтыя словы ўзяты з урыўка Уладзіміра Ліпскага “Ад роду – да народу” з аповесці пісьменніка «Я: праўдзівы аповед пра твой і мой радавод», якая створана аўтарам на аснове дакументальных матэрыялаў пра ўласных продкаў. Асноўную думку аповеду можна выказаць пры дапамозе народнага выслоўя: “За чужым плотам – не мой клопат” |  |
| Казка Якуба Коласа “Жывая Вада” – твор алегарычны. Алегорыя – іншасказанне; мастацкі прыём, калі ідэя, думка, рыса характару раскрываюцца праз паводзіны жывёл, асаблівасці раслін, з’яў ці прадметаў. Жывая Вада ў казцы – гэта алегарычны вобраз Беларусі, гісторыя жыцця грамадства. |  |
| **Рэпрадукцыя карціны Эдуарда Рымаровіча “Каляды”.**  Народная песня суправаджала чалавека ўсё жыццё. У песнях людзі ўвасаблялі розныя пачуцці: радасць і слёзы, смех і гора, долю і нядолю.  Карціна Эдуарда Рымаровіча нясе вясёлы, добры, цёплы настрой. На ёй выяўлены вобразы калядоўшчыкаў у масках, якія ідуць па заснежаных вуліцах і дораць вясёлы, святочны настрой усім людзям. Яны нясуць разам з сабою калядныя маскі, музычныя інструменты. Зразумела, што калядаванне суправаджаецца адной з сямейна-абрадавых песень. Карціна стварае выдатны настрой і адчуванне свята. |  |
| Метафара – адзін з самых распаўсюджаных тропаў. Яна вельмі кароткая, сціслая па форме і разам з тым вельмі ёмістая, багатая па сэнсе. Прыклады метафар: поле шырокае, зорка ясная, ночка цёмная, слёзы горкія, шчодрае неба, звонкая вясна.  Метафары робяць мову яркай, жывой, вобразнай, дапамагаюць больш яскрава ўявіць прадмет, з’яву, глыбей выявіць думку, пачуццё, стан душы аўтара. |  |

**Заданне 10. Уявіце сабе, што вы рыхтуеце да друку зборнік, прысвечаны нашай роднай Беларусі. У змесце зборніка плануецца чатыры раздзелы, кожны з якіх будзе ўключаць творы адной тэматыкі. Прыдумайце да зборніка назву. Дайце арыгінальную назву кожнаму раздзелу, прытрымліваючыся мастацкага стылю.**

*Максімальная колькасць балаў – 5.*

Назва зборніка \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| № | Назва раздзела |
| 1 |  |
| 2 |  |
| 3 |  |
| 4 |  |

**ДАВЕДКА**

**да заданняў гарадскіх, раённых алімпіяд**

**па вучэбных прадметах “Беларуская мова” і “Беларуская літаратура”**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Заданні | 1 | 2 | 3 | 4 | 5 | 6 | 7 | 8 | 9 | 10 | Усяго |
| Балы | 5 | 5 | 5 | 5 | 5 | 5 | 5 | 5 | 5 | 5 | 50 |

**VІІ клас**

**Заданне 1. Адкажыце на пытанні.**

*Максімальная колькасць балаў – 5 (1 бал – за кожны правільны адказ).*

1. Дзень Незалежнасці Рэспублікі Беларусь, 3 ліпеня (0,5+ 0,5).

2.  Гасціннасць, працавітасць, талерантнасць (*варыянты могуць быць іншыя*)*.*

3.  Анатоль Грачанікаў, Сяргей Грахоўскі, Эдзі Агняцвет, Казімір Камейша, Міхась Лынькоў, Алесь Савіцкі, Алесь Якімовіч, Аркадзь Куляшоў, Еўдакія Лось, Мікола Лупсякоў, Мікола Мятліцкі, Паўлюк Трус, Васіль Быкаў (*залічыць адказ і ў выпадку, калі вучань указаў толькі прозвішча*)

4.  Цыбуля.

5. Вечна жыві і квітней, Беларусь! (*калі зваротак не адасоблены, залічыць за адказ 0,5 бала*)

**Заданне 2. Вядома, што фразеалагізмы, як і словы, не ствараюцца кожны раз падчас размовы ці пісьма, а выкарыстоўваюцца ў гатовым выглядзе, як вобразныя сродкі выказвання думак і пачуццяў.**

**Са слоў-кампанентаў складзіце і запішыце пяць фразеалагізмаў:** хапаць зоркі з неба, вадой не разальеш (разліць), калом не загоніш, даць задні ход, з’есці пуд солі.

*Максімальная колькасць балаў – 5 (1 бал – за кожны правільна складзены фразеалагізм).*

***Заўвага!*** *Пры наяўнасці памылкі пры змене формы слова адымаецца 0,1 бала.*

**Заданне 3. Тэкст характарызуецца тэматычным адзінствам, звязнасцю, паслядоўнасцю, разгорнутасцю, сэнсавай цэласнасцю, завершанасцю.**

**Прачытайце тэкст, дайце яму назву, выкарыстаўшы сказ з тэксту, у якім адлюстравана тэма выказвання. Вызначце падтэмы тэксту. У якім сказе выражана асноўная думка? Вызначце, пры дапамозе якіх сродкаў аўтар захаваў прыкмету тэксту “Звязнасць”? Адказы на пытанні запішыце ў табліцу.**

*Максімальная колькасць балаў – 5 (1 бал – за кожны правільны адказ на пытанне ўмовы да задання, пры частковым адказе (указана адна падтэма, не дастаткова патлумачана прыкмета тэксту) – 0,5 бала).*

**Загаловак** *Калыска – дзіцячы ложак*

|  |  |
| --- | --- |
| Падтэмы тэксту | 1. *З чаго рабілі калыскі*   *2. Народныя прыкметы* |
| У якім сказе выражана асноўная думка? | *У даўнія часы калыска як важны прадмет побыту не гуляла: калыхала дзяцей па чарзе, з году ў год.* |
| Пры дапамозе якіх сродкаў аўтар захаваў прыкмету тэксту “Звязнасць”? | *Сказы ў тэксце звязваюцца паміж сабой паслядоўным спосабам сувязі\*. Аўтар выкарыстаў у тэксце лексічныя паўторы, займеннікі* |

*\*Вучням неабавязкова ўказваць спосаб сувязі сказаў у тэксце. Умова гэтага не патрабуе.*

**Заданне 4. Ад дзеясловаў утварыце формы 1, 2 асобы множнага ліку цяперашняга/будучага часу абвеснага ладу.**

*Максімальная колькасць балаў – 5 (0,5 бала – за кожны правільны запіс формы слова).*

|  |  |  |
| --- | --- | --- |
| **Дзеяслоў** | **1 асоба множнага ліку цяперашняга/будучага часу абвеснага ладу** | **2 асоба множнага ліку цяперашняга/будучага часу абвеснага ладу** |
| *запрэгчы* | *запражом* | *запражаце* (дапушчальны і канчатак з фінальным -ё) |
| *аднесці* | *аднясём* | *аднесяце* |
| *стаяць* | *стаім* | *стаіце* |
| *наліць* | *нальём* | *нальяце* |
| *даваць* | *даём* | *даяце* |

**Заданне 5. Выпішыце ў табліцу словы/спалучэнні слоў, у якіх напісанне не супадае з вымаўленнем:** схільныя, нарэшце, Полаччына, французскі, за уніяй, без дзеяча, канечне, згінацца, Брэстчына, не цвіком, аўтограф, дажджлівы, падвязаць. **Запішыце выпісаныя словы/спалучэнні слоў у выглядзе транскрыпцыі.**

*Максімальная колькасць балаў – 5 (0,5 бала – за кожнае правільна выпісанае слова, 0,5 – за правільна запісаныя словы ў транскрыпцыі ).*

|  |  |
| --- | --- |
| **Слова**/**спалучэнне слоў, у якім напісанне не супадае з вымаўленнем** | **Транскрыпцыя слова** |
| *нарэшце* | *[нарэ´с’ц’э], арфаэпічны слоўнік падае варыянт [нарэ´шц’э]* |
| *французскі* | *[францу´ск’і]* |
| *без дзеяча* | *[б’аз’дз’э´йача]* |
| *Брэстчына* | *[брэ´шчына]* |
| *не цвіком* | *[н’эц’в’іко´м]* |

**Заданне 6. З выдзеленым словам, ужытым у прамым лексічным значэннем, запішыце ў правым слупку словазлучэнне, каб гэтае слова ўжывалася ў пераносным лексічным значэнні.**

*Максімальная колькасць балаў – 5 (1 бал – за кожнае правільна ўжытае адпаведна ўмове задання слова ).*

|  |  |
| --- | --- |
| **Прамое лексічнае значэнне** | **Пераноснае лексічнае значэнне** |
| ***Узор***  ***кропля*** *расы* | *кропля цукру* |
| **іскры** агню | *іскры радасці* |
| **жалезная** сякера | *жалезны характар* |
| **бег** юнак | *беглі дні* |
| Чорнае **мора** | *мора кветак* |
| **глухі** чалавек | *глухая ноч* |

**Заданне 7. Устанавіце адпаведнасць паміж ужытым у сказе выдзеленым інфінітывам і яго сінтаксічнай функцыяй. Адказ запішыце ў выглядзе спалучэнняў літар і лічбаў (напрыклад, А1Б2В3Г4Д5).**

*Максімальная колькасць балаў – 5 (1 бал – за кожнае правільнае*

*спалучэнне лічбы і літары).*

|  |  |
| --- | --- |
| А: Прачытаць кнігу – **узбагаціцца** словам. | 1. Дзейнік |
| Б: Прапаную **паслухаць** вашы меркаванні. | 2. Выказнік |
| В: Маці папрасіла **не будзіць** яе так рана | 3. Дапаўненне |
| Г: Сусед падышоў **спытаць** дамашняе заданне. | 4. Азначэнне |
| Д: **Вучыцца** – добрая справа | 5. Акалічнасць |

Адказ А\_2\_, Б\_3\_, В\_3\_, Г\_5\_, Д\_1\_.

**Заданне 8. Уявіце сябе пісьменнікамі. Складзіце невялікі тэкст па пачатку. Лічыце дадзены пачатак уступнай часткай. Дадайце 4-6 сказаў.**

*Максімальная колькасць балаў – 5.*

**Ціхі вечар**

Паволі надыходзіць вечар. Змаўкаюць птушкі. Над лугам уздымаецца туман. На небе ўзыхозіць першая яркая зорка…

***Заўвага!*** *Пры праверцы задання за кожную памылку (любога тыпу) ад максімальнай колькасці балаў адымаецца 0,1 бала, але павінна атрымацца не менш за 0 (нуль) балаў.*

**Заданне 9. Адзначце знакам “+” тыя выказванні, якія ўтрымліваюць правільную інфармацыю, а замест памылковых запішыце выпраўлены варыянт. У выказванні месца памылкі неабходна падкрэсліць.**

*Максімальная колькасць балаў – 5*

*(0,25 бала – за кожную пазіцыю:*

*месца памылкі вызначана правільна – 0,1 бала;*

*за правільнае выпраўленне памылкі – 0,15 бала).*

|  |  |
| --- | --- |
| **Выказванне** | **Правільна/Памылкова**  **Выпраўлены варыянт** |
| *Я плюс Я – сям’я.*  *Сям’я плюс сям’я – род.*  *Род плюс род – народ.*  *Народ плюс народ – людзі Зямлі...*  Гэтыя словы ўзяты з урыўка Уладзіміра Ліпскага “Ад роду – да народу” з аповесці пісьменніка «Я: праўдзівы аповед пра твой і мой радавод», якая створана аўтарам на аснове архіўных і дакументальных матэрыялаў пра ўласных продкаў. Асноўную думку аповеду можна выказаць пры дапамозе народнага выслоўя: “За чужым плотам – не мой клопат”. | *Памылка пры вызначэнні асноўнай думкі. Людзі, якія жывуць на нашай Зямлі, – вялікая сям’я! Мы ўсе дзеці адной маці. Кожнаму з нас трэба ведаць свае карані, памятаць продкаў,*  *шанаваць і берагчы свой радавод.* |
| Казка Якуба Коласа “Жывая Вада” – твор алегарычны. Алегорыя – іншасказанне; мастацкі прыём, калі ідэя, думка, рыса  характару раскрываюцца праз паводзіны жывёл, асаблівасці раслін, з’яў ці прадметаў. Жывая Вада ў казцы – гэта алегарычны вобраз Беларусі, гісторыя жыцця грамадства. | +  Выпраўленні не патрабуюцца. Калі вучань паставіў “+”, то за адказ залічыць 0,25 бала |
| Рэпрадукцыя карціны Эдуарда Рымаровіча “Каляды”.  Народная песня суправаджала чалавека ўсё жыццё. У песнях людзі ўвасаблялі розныя пачуцці: радасць і слёзы, смех і гора, долю і нядолю.  Карціна Эдуарда Рымаровіча нясе вясёлы, добры, цёплы настрой. На ёй выяўлены вобразы калядоўшчыкаў у масках, якія ідуць па заснежаных вуліцах і дораць вясёлы, святочны настрой усім людязм. Яны нясуць разам з сабою калядныя маскі, музычныя інструменты. Зразумела, што калядаванне суправаджаецца адной з сямейна-абрадавых песень. Карціна стварае выдатны настрой і адчуванне свята. | *Песні, выкананыя падчас абрадаў у пэўную пару года, называюцца каляндарна-абрадавымі.*  *Калядаванне суправаджаецца адной з каляндарна-абрадавых песень.* |
| Метафара – адзін з самых распаўсюджаных тропаў. Яна вельмі кароткая, сціслая па форме і разам з тым вельмі ёмістая, багатая  па сэнсе. Прыклады метафар: поле шырокае, зорка ясная, ночка цёмная, слёзы горкія, шчодрае неба, звонкая вясна.  Метафары робяць мову яркай, жывой, вобразнай, дапамагаюць больш яскрава ўявіць прадмет, з’яву, глыбей выявіць думку, пачуццё, стан душы аўтара. | *Прыведзеныя прыклады – эпітэты.* |

**Заданне 10. Уявіце сабе, што вы рыхтуеце да друку зборнік, прысвечаны нашай роднай Беларусі. У змесце зборніка плануецца чатыры раздзелы, кожны з якіх будзе ўключаць творы адной тэматыкі. Прыдумайце да зборніка назву. Дайце арыгінальную назву кожнаму раздзелу, прытрымліваючыся мастацкага стылю.**

*Максімальная колькасць балаў – 5 (1 бал – за назву зборніка, адпаведную ўмове задання, 1 бал – за кожную арыгінальную назву раздзела).*

***Заўвага!*** *Пры ацэнцы задання ўлічваць арыгінальнасць прыдуманых назваў. Назвы раздзелаў тыпу “Прырода”, “Гісторыя” і г.д. – 0,5 бала. Звяртаць увагу на арыгінальную задуму. Назвы раздзелаў, якія не суадносяцца з умовамі задання, назваю зборніка – 0 балаў.*